**NAVODILA IN PROTOKOL ZA UKREPANJE V PRIMERU OKUŽBE S SARS-CoV-2 PRI ŠTUDENTIH IN ZAPOSLENIH NA UL AG**

**V primeru kakršnih koli znakov ali simptomov okužbe se pouka ne smejo udeležiti in/ali biti prisotni na delovnem mestu. O svojem stanju so dolžni obvestiti nosilca predmeta in tajništvo ali študentski referat oz. nadrejenega na delovnem mestu. Študenti in zaposleni se morajo ob pojavu simptomov ali znakov covid-19 tudi obrniti na izbranega osebnega zdravnika.**

1. **Splošni ukrepi za preprečevanje širjenja okužbe:**
* Obvezna je uporaba obraznih zaščitnih mask v vseh javnih notranjih prostorih.
* Medosebna razdalja med osebami v predavalnici:
* V skladu s trenutno veljavnimi odloki ob uporabi obrazne zaščitne maske in pogoju PCT razdalja 1,5 metra trenutno ni obvezna, je pa priporočljiva v skladu s splošnimi priporočili NIJZ.
* Pred pričetkom vseh oblik pouka naj izvajalec pouka prisotne opozori o obveznem izpolnjevanju pogoja PCT in da lahko pri pouku sodelujejo, če pri njih niso prisotni simptomi ali znaki okužbe zgornjih dihal.
1. **Protokol o ravnanju v primeru potrditve okužbe s SARS-CoV-2**

Študenti in zaposleni so pozvani, da v primeru potrditve okužbe s SARS-CoV-2 pri njih, o tem obvestijo tajništvo (tajnik@ag.uni-lj.si) in študentski referat (tim.kostrevc@ag.uni-lj.si). Tajništvo in študentski referat o prisotnosti okužbe anonimno, brez vključitve katerega koli osebnega podatka obvestijo prisotne na skupnih obveznostih z okuženo osebo, da je bila oseba na skupnih obveznosti v obdobju kužnosti (dovolj je datum, čas in lokacija stika v obdobju kužnosti).

***Obdobje kužnosti***
*Obdobje kužnosti je definirano glede na prisotnost simptomov ali znakov bolezni okužbe:*

*- pri simptomatski osebi: od 48 ur pred začetkom simptomov
- pri asimptomatski osebi: od 48 ur pred odvzemom brisa*

**Nadaljnje ukrepanje**

1.) **Cepljene osebe** (polno cepljene osebe z vsemi predvidenimi odmerki PO vzpostavitvi zaščite po zadnjem odmerku): **Nadaljnje ukrepanje ni potrebno,** **osebe se lahko udeležijo obveznosti.** Oseba naj se samoopazuje. V primeru minimalnih simptomov ali znakov okužbe zgornjih dihal, naj kontaktirajo osebnega zdravnika in se do odločitve zdravnika samoizolirajo.

2.) **Prebolevniki** (osebe, ki so bolezen prebolele v zadnjih 180 dneh in je bila okužba dokazana s testom PCR): **Nadaljnje ukrepanje ni potrebno, osebe se lahko udeležijo obveznosti.** Oseba naj se samoopazuje. V primeru minimalnih simptomov ali znakov okužbe zgornjih dihal, naj kontaktirajo osebnega zdravnika in se do odločitve zdravnika samoizolirajo.

3.) **Osebe, ki niso cepljene ali prebolevniki.**Če so bile take osebe v stiku z okuženo osebo v obdobju kužnosti in so bile v visoko rizičnem kontaktu (VRK), bo epidemiološka služba za njih predlagala karanteno na domu, ki traja 10 dni od dneva zadnjega stika. Do kontakta in presoje epidemiološke službe se takim osebam načeloma predlaga samoizolacijo, **pouka naj se ne udeležijo in o tem naj obvestijo organizacijsko enoto.**

O potrebi po karanteni bo odločila epidemiološka služba. Osebo, pri kateri je bila dokazana okužba, se prosi, da navede vse osebe, s katerimi je bila v stiku v obdobju kužnosti, da lahko epidemiološka služba ustrezno presodi o rizičnosti kontaktov in izjemah od karantene.

**Ukrepanje epidemiološke službe**

Epidemiološka služba bo v nekaj dneh (po navadi 2. dan, zaradi velika števila primerov pa lahko tudi bistveno pozneje) kontaktirala okuženo osebo, določila obdobje kužnosti in okuženo osebo prosila, da ji posreduje seznam vseh kontaktov v obdobju kužnosti. Epidemiološka služba bo nato za vsakega posebej presodila, ali gre za VRK, ga kontaktirala in presodila, ali izpolnjuje katero izmed izjem od karantene (polno cepljenje po vzpostavitvi zaščite ali prebolelost v zadnjih 180 dneh). Za osebe, ki so bile VRK in ne izpolnjujejo izjem od karantene, bo epidemiološka služba predlagala napotitev v karanteno na domu. **Osebe v karanteni na domu se pouka ne smejo udeležiti.** Karantena traja 10 dni od dneva zadnjega stika z okuženo osebo. Prvi dan karantene na domu je dan stika (torej karantena na domu skupaj traja dan stika + 9 dni).

***Razjasnitev pojmov***

* Izolacija: Odredi jo osebni zdravnik okuženi osebi.
* *Karantena: Predlaga jo NIJZ trenutno še zdravi osebi, ki je bila VRK v obdobju kužnosti in ni polno cepljena ali prebolevnik v zadnjih 180 dneh.*
* *Samoizolacija: ni karantena ali izolacija; gre za odločitev posameznika, da se v nekem obdobju samoizolira od oseb, ki bi jih lahko potencialno okužil, do odločitve zdravstvene službe o nadaljnjem ukrepanju.*

 **Pravna podlaga in smernice NIJZ**
*-*[*Odlok o izjemah od karantene na domu po visoko tveganem stiku s povzročiteljem nalezljive bolezni COVID-19*](http://www.pisrs.si/Pis.web/pregledPredpisa?id=ODLO2488)[*Navodila za karanteno na domu, NIJZ*](https://www.nijz.si/sites/www.nijz.si/files/uploaded/navodilo_za_osebe_v_karanteni_doma_16_29.7.2021_paket2_elektronsko_2.pdf)

*-*[*https://www.nijz.si/izolacija#navodilo-za-karanteno-na-domu*](https://www.nijz.si/izolacija#navodilo-za-karanteno-na-domu)

Za vsa vprašanja in informacije se lahko obrnite na Tajništvo UL AG (tajnik@ag.uni-lj.si).